CELEX: 62010CN0131
Language: et
Date: 2010-03-12 00:00:00
Title: Kohtuasi C-131/10: Eelotsusetaotlus, mille on esitanud Tribunal de première instance de Bruxelles (Belgia) 12. märtsil 2010 — Corman SA versus Bureau d’intervention et de restitution belge (BIRB)

5.6.2010   
            
            
               ET
            
            
               Euroopa Liidu Teataja
            
            
               C 148/14
            
         Eelotsusetaotlus, mille on esitanud Tribunal de première instance de Bruxelles (Belgia) 12. märtsil 2010 — Corman SA versus Bureau d’intervention et de restitution belge (BIRB)
   (Kohtuasi C-131/10)
   2010/C 148/22
   Kohtumenetluse keel: prantsuse
   
      Eelotsusetaotluse esitanud kohus
   
   Tribunal de première instance de Bruxelles
   
      Põhikohtuasja pooled
   
   
      Hageja: Corman SA.
   
      Kostja: Bureau d’intervention et de restitution belge (BIRB)
   
      Eelotsuse küsimused
   
   
               1.
            
            
               Kas 15. detsembri 1997. aasta määruse nr 2571/97 (või müügi kohta alandatud hindadega ning toetuse andmise kohta koore, või ja kontsentreeritud või kasutamise korral pagaritoodete, jäätise ja teiste toiduainete valmistamiseks (1)), mis on [nõukogu 17. mai 1999. aasta] määruse nr 1255/99 (piima- ja piimatooteturu ühise korralduse kohta (2)) rakendusmäärus, sätteid võib käsitleda valdkondade suhtes kehtivate ühenduse eeskirjadena, mis moodustavad erandi 18. detsembri 1995.aasta määruse nr 2988/95 (3) artikli 3 lõikest 1 ja takistavad aegumist puudutavate siseriiklike õigusnormide kohaldamist?
            
         
               2.
            
            
               Kas 18. detsembri 1995.aasta määruse nr 2988/95 artikli 3 lõiget 3 tuleb mõista nii, et selle kohaldamine piirdub juhtumitega, kus eeskirju on rikkunud toetuse saaja, ning üldnormiks olev 4-aastane aegumistähtaeg on kohaldatav kõikide juhtumite suhtes, kus eeskirju on rikkunud toetuse saaja lepingupartnerid, võttes arvesse maksimaalset 4-aastast tähtaega, mis on kohaldatav lepingupartnereid reguleerivate eeskirjade suhtes piima- ja piimatoodeteturu ühise korralduse raames?
            
         
      (1)  EÜT L 350, lk 1; ELT eriväljaanne 03/22, lk 147.
   
      (2)  EÜT L 160, lk 48; ELT eriväljaanne 03/25, lk 366.
   
      (3)  Nõukogu 18. detsembri 1995. aasta määrus nr 2988/95 Euroopa ühenduste finantshuvide kaitse kohta (EÜT L 312, lk 1; ELT eriväljaanne 01/01, lk 340).